Diari Oficial de la Generalitat Valenciana


Sumari del DOGV 5414, del 26-12-2006 (2006/15588)

Informació pública del projecte de reparcel·lació de la unitat d'execució B del sector SI-1 Carrases . Llíria (València).
-------------------------------------------------------------------------------------------------------------------------

### Dades del document

Número de DOGV
:   5414

Data del DOGV
:   26-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/15578


Organisme emissor
:   Lliria Actuaciones Integrales, SL

Tipus de document
:   Anunci

Informació pública del projecte de reparcel·lació de la unitat d'execució B del sector SI-1 Carrases . Llíria (València). [2006/A15022]  
La mercantil Llíria Actuaciones Integrales, SL, com a urbanitzador de la unitat d'execució B del sector SI-1 Carrases, aprovat provisionalment per l'Acord del Ple de l'Ajuntament de Llíria de 17 de febrer de 2005 i definitivament per l'Acord de 18 de maig de 2006, ha presentat davant de l'Ajuntament de Llíria el projecte de reparcel·lació forçosa de la UE B sector SI-1 Carrases, complint el que disposa el conveni urbanístic subscrit l'11 d'agost de 2006.  
Als efectes establits en l'article 416 del Reglament d'Ordenació i Gestió Territorial i Urbanística Valenciana, s'ha depositat una còpia de la documentació presentada a la Notaria d'Ernesto Ríos Segarra, síta a Llíria, carrer de Gerardo Ferrando, número 2, baixos, per a la seua protocol·lització i exposició pública.   
Amb caràcter previ a la publicació del present edicte, en compliment del que estableix l'article 416 del Reglament d'Ordenació i Gestió Territorial i Urbanística Valenciana, s'ha procedit a trametre la notificació a les persones interessades.  
Dins del termini d'un mes des de l'endemà de la publicació del present anunci, les persones interessades podran comparéixer a la Notaria esmentada, en horari de dilluns a divendres de 10.00 a 14.00 hores i dimarts i dijous de 17.00 a 19.00 hores, o a l'Ajuntament de Llíria, en horari de 10.00 a 14.00 hores, a fi de consultar la documentació integrant del projecte de reparcel·lació així com obtenir a càrrec seu una còpia total o parcial de l'acta, i presentar al·legacions. Amb este objecte, durant el termini esmentat podran ser atesos a l'Ajuntament de Llíria, els dilluns, dimecres i divendres en horari de 10.00 a 14.00 hores, per una persona expressament habilitada per a això.  
Dins d'este termini d'un mes podran presentar-se al·legacions, indistintament, a la Notaria d'Ernesto Ríos Segarra, perquè s'incorporen a les actuacions, o a l'Ajuntament de Llíria - Urbanisme, de conformitat amb el que disposa l'article 134 LUV.  
De conformitat amb el que disposa l'article 174. 7 i 8 LUV, durant l'exposició al públic de la reparcel·lació, a fi d'evitar el proindivís, les persones interessades, podran efectuar-se formalment, de conformitat amb el que disposa este article, requeriments recíprocs per a substituir les quotes de condomini previstes en el projecte amb indemnitzacions en metàl·lic.  
De conformitat amb el que disposa l'article 172.3 de la Llei Urbanística Valenciana, els propietaris o titulars de drets afectats estan obligats a mostrar els títols que posseïsquen i a declarar les situacions jurídiques que coneguen i afecten les seues finques. L'omissió, error o falsedat en estes declaracions no podrà afectar el resultat objectiu de la reparcel·lació, si s'aprecia dolo o negligència greu, podrà exigir-se la responsabilitat civil o penal que corresponga. L'urbanitzador podrà qualificar com a propietat desconeguda aquelles finques respecte de les quals el propietari no n'aporte el títol i la seua titularitat no siga acreditada per uns altres mitjans, de conformitat amb el que disposa l'article 402.7 del Reglament d'Ordenació i Gestió Territorial i Urbanística.   
El present edicte compleix també la funció de notificació als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte dels titulars desconeguts (aportada núm. 266, parcel·la 77 del polígon 171) així com respecte a aquells de domicili desconegut:  
Aportada núm. 85, ref. cadastral parc. 93 del pol. 183, de Miguel Enguídanos Calvo;   
Aportades núm. 310 i 311, ref. cadastral parc. 105 i 106 pol. 181, de José Gasent Tortajada;   
Aportada núm. 235, ref. cadastral parc. 34 del pol. 170, de José Martínez Civera;  
Aportada núm. 201, ref. cadastral parc. 21 del pol. 166, de Bartolomé Murgui Navarro;   
Aportada núm. 292, ref. cadastral parc. 67 del pol. 181, de Romero Villanueva Romero;   
Aportada núm. 218, ref. cadastral parc. 10 del pol. 170, d'Ismael Silvestre Llavata,   
O respecte d'aquells que intentada la notificació no s'haja pogut practicar.  
Llíria, 20 de desembre de 2006.. Per Llíria Actuaciones Integrales, SL: Severo Fernández Bravo i Juan-Antonio Piles Franco.